
REFERAT

privind aprobarea Studiului „VISION TIMISOARA 2030 – suport la dezvoltarea unui concept durabil pentru infrastructura oraşului Timişoara”, elaborat de  Primăria Municipiului Timişoara în colaborare cu Institutul „Politehnica” Timişoara şi Institutul Fraunhofer IPA Stuttgart

În anul 2007 a început şi s-a finalizat elaborarea Studiului „VISION TIMISOARA 2030 – suport la dezvoltarea unui concept durabil pentru infrastructura oraşului Timişoara”, în colaborare cu Primăria Municipiului Timişoara, Institutul Politehnic Timişoara şi Institutul Fraunhofer IPA Stuttgart, studiu care stabileşte cele 5 OBIECTIVE de dezvoltare privind reţeaua de drumuri a zonei Timişoara. 

Conceptul Strategic de Dezvoltare a Zonei Timişoara a fost aprobat de către Consiliul Local al Municipiului Timişoara, iar forţele politice locale au semnat declaraţia de susţinere a implementării lui.

Planificarea spaţială împreună cu planificarea strategică şi cu planificarea financiară constituie componentele unei triade după care se conduce dezvoltarea societăţii europene actuale. Administraţia locală este responsabilă în faţa comunităţii lor, de viziunile de dezvoltare prin armonizarea strategiilor, politicilor, a planurilor de acţiune aferente, a zonelor funcţionale şi fiscale, a controlului funcţiunilor interzise, de pe teritoriului pentru care au competenţă.

Obiectivele studiului sunt realizarea sistemului integrat de circulaţie şi transport în Municipiul Timişoara şi aria peri-urbană, respectiv zonele viitoarei aglomerări urbane dezvoltate în jurul Timişoarei, în vederea creării condiţiilor politice, economice şi tehnice de dezvoltare urbană, care să permită materializarea ţintelor descrise în planului de dezvoltare strategică a municipiului Timişoara:
1. Închiderea inelelor de drumuri, realizarea de noduri denivelate şi poduri peste Bega
· Configurarea inelelor

· Reţeaua străzilor (radiale) de acces principale 

· Stabilirea podurilor si pasajelor 

2. Legătura reţelei urbane cu reţeaua regională şi europeană. 
Conexiunea locaţiilor importante la reţeaua de drumuri.
· Aeroport

· Zone industriale

· Gări feroviare de marfă

· Stabilirea traseului autostrăzii

· Legătura autostrăzii cu inelele şi radialele principale din oraş

3. Sistem coerent de parcaje şi traficul staţionar
· Parcări pentru autovehicule personale

· Park and Ride

4. Dezvoltarea unui sistem de control adaptiv al traficului integrat cu sistemul de management al transportului public pentru crearea posibilităţii de prioritate specială a transportului public
· Instalaţii cu semnale luminoase

· Indicatoare

· Sistem de dirijare către parcări

· Anunţarea ambuteiajelor / Căi secundare de ocolire a acestora

5. Dezvoltarea reţelei pentru transportul nemotorizat (biciclete şi pietoni).
· Reţea de drumuri pentru biciclete

· Benzi pentru biciclete pe străzi principale

· Traficul cu bicicleta în interiorul oraşului

· Parcări pentru biciclete 

· Configurarea punctelor de intersecţie pe străzi pentru pietoni

· Trotuare

· Intersectări linie ferată/străzi

· Poduri peste Bega


Studiul „VISION TIMISOARA 2030”, reprezintă componenta de planificare spaţială a strategiei, pentru sectorul de trafic urban, transport în comun, etc., în legătură cu reprezentanţi ai CFR-ului, din partea Aeroportului Traian Vuia, reprezentanţii Consiliul Judeţean Timiş, ai RATT-ului, Drumuri Municipale, reprezentanţi ai Direcţiei Drumuri şi Transport, Direcţiei de Urbanism şi ai Direcţiei de Dezvoltare din cadrul Primăriei Timişoara.

Studiul a avut mai multe etape de elaborare şi analizare, precum şi corelarea proiectelor din cadrul factorilor implicaţi. A fost prezentat mass-mediei, a fost discutat cu specialiştii în trafic din oraş şi a fost supus atenţiei diferitelor instituţii publice interesate, precum şi în cadrul întâlnirilor cu reprezentanţii Ministerului Transporturilor.
Obiectivul proiectului propus este realizarea unui plan de dezvoltare inovativ şi durabil pentru Timişoara, care să aibă în vedere integrarea tuturor tipurilor de trafic precum şi a spaţiului public, ca bază pentru achiziţia de fonduri publice în vederea realizării părţilor individuale ale proiectului.
Rezultatele proiectului ar urma să formeze baza pentru deciziile şi măsurile axate spre viitor din domeniul ingineriei de trafic urban şi a politicii traficului urban.


Având în vedere motivele enumerate mai sus cu privire la necesitatea acestui studiu director, propunem Comisiilor din cadrul Consiliului Local al Municipiului Timişoara aprobarea studiului „VISION TIMISOARA 2030 – suport la dezvoltarea unui concept durabil pentru infrastructura oraşului Timişoara” prezentat în anexă.

